# Baldomero Hernández Carreras

Baldomero Hernández Carreras (Maó, 1923 - 21 de maig de 2009) fou un militar menorquí, capità general de Catalunya en la dècada del 1980.

## Biografia

Ingressà voluntari al Regiment d'Artilleria n. 6 de Villacarlos en 1941, i en 1942 com a cadet a l'Acadèmia General Militar on formà part de la primera promoció de l'adcadèmia després de la guerra civil espanyola. En 1944 obté el grau d'alferes i passa a l'Acadèmia d'Artilleria de Segòvia, on va obtenir el grau de tinent. També va fer estudis de psicologia, economia política i estadística general. Fou regidor de l'ajuntament de Maó entre 1965 i 1969, durant el govern de Gabriel Seguí Mercadal. La seva família fou una de les patrocinadores de l'Enciclopèdia de Menorca.
Després de prestar serveis a Melilla, Menorca i a l'Escola d'Estat Major, en 1981 fou ascendit a general de brigada i destinat a l'Estat Major de la V Regió Militar. En febrer de 1983 fou ascendit a general de divisió i en abril fou nomenat comandant militar de Barcelona, càrrec que deixà el setembre del mateix any quan fou nomenat governador militar de Navarra. En 1984 fou ascendit a tinent general, i en novembre del mateix any fou nomenat capità general de la V Regió Militar en substitució de Manuel Álvarez Zalba. Ocupà el càrrec fins que en desembre de 1986 fou nomenat capità general de la IV Regió Militar (Catalunya) i posteriorment de la Regió Militar Pirinenca Oriental, amb seu a Barcelona. El 26 de setembre de 1987 va cessar en el càrrec i fou substituït per José Luis Carrasco Lanzós.

## Obres

* La Milicia Nacional y las quintas en Mahón durante el Trienio Liberal (1820-1823) Pròleg de Josep M. Vidal Hernández, ISBN 978-84-934324-8-5 Consorcio Militar de Menorca, 2009 Amb la col·laboració de l'Institut Menorquí d'Estudis; Ajuntament de Maó

## Referències

* ↑ «Boletín Oficial de Defensa del 29 de mayo. Bajas. El General Jefe del Mando de Personal del Ejército de Tierra tiene el sentimiento de comunicar que el día 21 de mayo de 2009, falleció en la plaza de Mahón (Menorca), el Teniente General, en situación de Segunda Reserva, D.». Arxivat de l'original el 2016-09-06. [Consulta: 19 maig 2018].
* ↑ Real Decreto 2540/1986, de 13 de diciembre, por el que se nombra Capitán General de la Cuarta Región Militar, Región Militar Pirenaica Oriental, al Teniente General del Ejército de Tierra, don Baldomero Hernández Carreras.
* ↑ Baldomero Hernández Carreras, capitán general de la V Región, ABC, 15 de novembre de 1984
* ↑ Baldomero Hernández Carreras, un ejemplo de caballerosidad Arxivat 2018-05-20 a Wayback Machine., menorca.info, 20 de gener de 2010
* ↑ El general Hernández Carreras será nombrado nuevo una capitán general de Cataluña, El País, 22 de setembre de 1984
* ↑ La amenaza de ETA es seria y dura, afirma el capitán general de Burgos, El País, 22 d'octubre de 1983
* ↑ Real Decreto 2584/1983, de 28 de septiembre, por el que se nombra Jefe de la División de Montaña «Navarra» número 6 y Gobernador militar de la plaza de Pamplona y provincia de Navarra al General de División del Ejército don Baldomero Hernández Carreras.
* ↑ Creada la Región Militar Pirenaica Oriental, con sede en Barcelona, El País, 26 de novembre de 1986
* ↑ José Carrasco Lanzos, próximo capitán general de Cataluña, 24 de setembre de 1987
* ↑ El llibre al web de l'IME